Document ID: /roh_data/filtered/fineweb-2-filterrobots_roh.jsonl.gz/51568

La tradiziunala cursa da faclas en Grezia era gia vegnida annullada. Uss duai questa cursa dentant avair lieu en il Giapun. Ella cumenza ils 26 d'avrigl a Fukushima e finescha cun la festa d'avertura ils 24 da fanadur. Il dumber d'aspectaturs da questa cursa da faclas duai dentant restar tar in minimum, uschia che la cursa vegniss interrutta per cas ch'i dess grondas fullas.
Il president dal Comitè olimpic internaziunal Thomas Bach refusa vinavant tuttas speculaziuns da spustar ils Gieus olimpics a Tokio. Quels cumenzian per en 4 mais e mez, la fin da fanadur, ha Bach manegià en in'intervista cun la gasetta «New York Times».